รัฐมนตรีประจำสำนักนายกรัฐมนตรี ตรวจความเรียบร้อยพื้นที่จัดกิจกรรมจิตอาสาบริเวณสถานีรถไฟหัวลำโพง
รัฐมนตรีประจำสำนักนายกรัฐมนตรี ตรวจความเรียบร้อยพื้นที่จัดกิจกรรมจิตอาสาบริเวณสถานีรถไฟหัวลำโพงนายเทวัญ ลิปตพัลลภ รัฐมนตรีประจำสำนักนายกรัฐมนตรี พร้อมด้วยนายณัฏฐชัย ศรีรุ่งสุขพินิจ ที่ปรึกษารัฐมนตรีประจำสำนักนายกรัฐมนตรี และคณะ ลงตรวจพื้นที่จัดกิจกรรมจิตอาสาพัฒนาปรับภูมิทัศน์ ทำความสะอาดบริเวณเส้นทางรถไฟ ถวายเป็นพระราชกุศลและน้อมรำลึกในพระมหากรุณาธิคุณเนื่องในวันคล้ายวันสวรรคต พระบาทสมเด็จพระจุลจอมเกล้าเจ้าอยู่หัว ในวันพุธที่ 23 ตุลาคม 2562 เวลา 10.30 น. ที่บริเวณสถานีรถไฟหัวลำโพงโดยในวันพรุ่งนี้ 23 ตุลาคม 2562 ซึ่งตรงกับ “วันปิยมหาราช” เป็นวันคล้ายวันสวรรคตของพระบาทสมเด็จพระจุลจอมเกล้าเจ้าอยู่หัว ซึ่งนายวิษณุ เครืองาม รองนายกรัฐมนตรี จะเป็นผู้แทนนายกรัฐมนตรีเป็นประธานการจัดกิจกรรมครั้งนี้ โดยมีประธานรัฐสภา ประธานศาลฎีกาพร้อมภริยา ประธานวุฒิสภา ประธานองค์กรอิสระตามรัฐธรรมนูญพร้อมคู่สมรส คณะรัฐมนตรีพร้อมคู่สมรส ผู้บัญชาการทหารและตำรวจ ผู้บริหารศูนย์อำนวยการใหญ่จิตอาสาพระราชทาน 904 วปร. เลขาธิการนายกรัฐมนตรี ผู้ว่าราชการกรุงเทพมหานครและภริยา หัวหน้าส่วนราชการระดับปลัดกระทรวงและเทียบเท่า ปลัดกรุงเทพมหานคร สมาชิกสภาผู้แทนราษฎร สมาชิกวุฒิสภา ผู้ว่าการรถไฟแห่งประเทศไทย ผู้ว่าการไฟฟ้านครหลวง เข้าร่วมสำหรับกิจกรรมจิตอาสาพัฒนาปรับภูมิทัศน์ ทำความสะอาดบริเวณเส้นทางรถไฟ ถวายเป็นพระราชกุศลและน้อมรำลึกในพระมหากรุณาธิคุณเนื่องในวันคล้ายวันสวรรคต พระบาทสมเด็จพระจุลจอมเกล้าเจ้าอยู่หัว จะมีพิธีถวายความเคารพและกล่าวสำนึกในพระมหากรุณาธิคุณพระบาทสมเด็จพระจุลจอมเกล้าเจ้าอยู่หัว จากนั้น รองนายกรัฐมนตรีนำคณะทำกิจกรรมจิตอาสาทาสีรั้ว ทำความสะอาดบริเวณสถานีรถไฟหัวลำโพงและเยี่ยมชมการจัดระเบียบการสื่อสารและสายไฟฟ้าบริเวณหน้าสถานีรถไฟ